Document ID: 32007R1445

Reference:
20.12.2007
DA
Den Europæiske Unions Tidende
L 336/1
EUROPA-PARLAMENTETS OG RÅDETS FORORDNING (EF) Nr. 1445/2007
af 11. december 2007
om fælles regler for indberetning af basisoplysninger om købekraftpariteter og for beregningen og offentliggørelsen heraf
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR –
under henvisning til traktaten om oprettelse af Det Europæiske Fællesskab, særlig artikel 285, stk. 1,
under henvisning til forslag fra Kommissionen,
under henvisning til udtalelse fra Det Europæiske Økonomiske og Sociale Udvalg (1),
efter proceduren i traktatens artikel 251 (2), og
ud fra følgende betragtninger:
(1)
For at kunne foretage en direkte sammenligning mellem medlemsstaternes bruttonationalprodukt (BNP) udtrykt i mængde er det afgørende for Fællesskabet at råde over købekraftpariteter (KKP), som fjerner forskellene mellem medlemsstaternes prisniveauer.
(2)
Fællesskabets købekraftpariteter skal udarbejdes efter en harmoniseret metodologi, der er i overensstemmelse med Rådets forordning (EF) nr. 2223/96 af 25. juni 1996 om det europæiske national- og regionalregnskabssystem (3), som fastlægger en ramme for udarbejdelsen af nationalregnskaber i medlemsstaterne.
(3)
Medlemsstaterne opfordres til at fremskaffe oplysninger om regionale købekraftpariteter.
(4)
Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden (4) fastsætter, at de regioner, der er berettiget til støtte fra strukturfondene under konvergensmålet, er de regioner, der svarer til niveau 2 i den fælles nomenklatur for statistiske regionale enheder, jf. Europa-Parlamentets og Rådets forordning (EF) nr. 1059/2003 af 26. maj 2003 (5), og hvis BNP pr. indbygger, opgjort i købekraftpariteter og beregnet på grundlag af de disponible fællesskabsdata for årene 2000-2002, er lavere end 75 % af EU-25's gennemsnitlige BNP i samme referenceperiode. Da der ikke findes regionale købekraftpariteter, bør de nationale købekraftpariteter anvendes til opstilling af listen over regioner, der kan komme i betragtning ved tildeling af støtte fra strukturfondene. Nationale købekraftpariteter kan også anvendes til beregning af det beløb, der skal tildeles de enkelte regioner.
(5)
Forordning (EF) nr. 1083/2006 fastsætter, at de medlemsstater, der er berettiget til støtte fra Samhørighedsfonden, er de medlemsstater, hvis bruttonationalindkomst (BNI) pr. indbygger, opgjort i købekraftpariteter og beregnet på grundlag af de disponible fællesskabsdata for årene 2001-2003, er lavere end 90 % af EU-25's gennemsnitlige BNI, og som har et program til opfyldelse af de betingelser for økonomisk konvergens, der er omhandlet i traktatens artikel 104.
(6)
Artikel 1 i bilag XI til vedtægten for tjenestemænd i De Europæiske Fællesskaber, fastsat ved forordning (EØF, Euratom, EKSF) nr. 259/68 (6) (i det følgende benævnt »vedtægten«) foreskriver, at Kommissionen (Eurostat) med henblik på den i vedtægtens artikel 65, stk. 1, foreskrevne årlige undersøgelse hvert år inden udgangen af oktober udarbejder en rapport om udviklingen i leveomkostningerne i Bruxelles, købekraftpariteterne mellem Bruxelles og visse andre tjenestesteder i medlemsstaterne samt udviklingen i købekraften for vederlagene til tjenestemændene i medlemsstaternes centraladministrationer.
(7)
Kommissionen (Eurostat) indsamler allerede hvert år basisoplysninger fra medlemsstaterne om købekraftpariteter på frivillig basis. Denne ordning er blevet fast praksis i medlemsstaterne. Det er dog nødvendigt med en retlig ramme for at sikre en bæredygtig udvikling, udarbejdelse og offentliggørelse af købekraftpariteter.
(8)
Regelmæssige meddelelser om foreløbige resultater, som på nuværende tidspunkt er gængs praksis, bør opretholdes for at sikre, at de seneste tal er til rådighed.
(9)
De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (7).
(10)
Kommissionen bør navnlig tillægges beføjelse til at tilpasse definitionerne, justere basisgrupperne i bilag II og definere kvalitetskriterier. Da der er tale om generelle foranstaltninger, der har til formål at ændre ikke-væsentlige bestemmelser i denne forordning, herunder ved at supplere den med nye ikke-væsentlige bestemmelser, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.
(11)
Målet for denne forordning, nemlig at fastlægge fælles regler for indberetning af basisoplysninger om købekraftpariteter og for beregningen og offentliggørelsen heraf, kan ikke i tilstrækkelig grad opfyldes af medlemsstaterne og kan derfor bedre nås på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå dette mål.
(12)
Udvalget for det Statistiske Program, der er nedsat ved Rådets afgørelse 89/382/EØF, Euratom (8), er blevet hørt i overensstemmelse med artikel 3 i nævnte afgørelse –
UDSTEDT FØLGENDE FORORDNING:
Artikel 1
Formål
Formålet med denne forordning er at opstille fælles regler for indberetning af basisoplysninger om købekraftpariteter og for beregning og offentliggørelse heraf.
Artikel 2
Anvendelsesområde
1.   De basisoplysninger, der skal indberettes, er de data, som er nødvendige til beregning af købekraftpariteterne og til sikring af deres kvalitet.
Basisoplysningerne skal omfatte priser, BNP-udgiftsvægte og andre data som anført i bilag I.
Der indsamles data med den i bilag I anførte mindstehyppighed. Kun i særlige og velbegrundede tilfælde foretages der hyppigere dataindsamling.
2.   Købekraftpariteterne beregnes ved hjælp af de nationale årlige gennemsnitspriser for varer og tjenester på grundlag af basisoplysningerne vedrørende medlemsstaternes økonomiske område som defineret i Det Europæiske National- og Regionalregnskabssystem (i det følgende benævnt »ENS 95«).
3.   Købekraftpariteterne beregnes i overensstemmelse med de basisgrupper, der er opført i bilag II, og som er konsistente med BNP-klassifikationerne i forordning (EF) nr. 2223/96.
Artikel 3
Definitioner
I denne forordning forstås ved:
a)
»Købekraftpariteter (KKP)«: geografiske deflatorer og valutaomregningskurser, som fjerner virkningerne af prisniveauforskellene mellem medlemsstaterne og således gør det muligt at foretage mængdesammenligninger af BNP-komponenter og sammenligne prisniveauer.
b)
»Købekraftstandard (KKS)«: den kunstige fælles referencevalutaenhed, der anvendes i Den Europæiske Union til at udtrykke mængden af økonomiske aggregater med henblik på geografiske sammenligninger på en sådan måde, at forskellene mellem medlemsstaternes prisniveauer fjernes.
c)
»Priser«: de køberpriser, der betales af slutforbrugerne.
d)
»Udgiftsvægte«: udgiftskomponenternes andel af BNP i løbende priser.
e)
»Basisgruppe«: det laveste aggregeringsniveau for de produkter i BNP-opdelingen, for hvilke der beregnes pariteter.
f)
»Produkt«: varer eller tjenester, som er præcist defineret til brug for prisundersøgelsen.
g)
»Faktisk og imputeret husleje«: tillægges samme betydning som i Kommissionens forordning (EF) nr. 1722/2005 (9).
h)
»Aflønning af ansatte«: tillægges samme betydning som i forordning (EF) nr. 2223/96.
i)
»Tidsjusteringsfaktorer«: faktorer, der anvendes til at justere de gennemsnitspriser, der indsamles på undersøgelsestidspunktet, til årlige gennemsnitspriser.
j)
»Geografiske justeringsfaktorer«: faktorer, der anvendes til at justere de gennemsnitspriser, der indsamles i et eller flere områder inden for en medlemsstats økonomiske område, til nationale gennemsnitspriser.
k)
»Repræsentative produkter«: produkter, som set i forhold til de samlede udgifter inden for en basisgruppe er eller anses for at være blandt de produkter, der købes flest af på de nationale markeder.
l)
»Repræsentativitetsindikatorer«: markører eller andre indikatorer til identifikation af de produkter, medlemsstaterne har udvalgt som repræsentative.
m)
»Ækvirepræsentativitet«: det forhold, at listen af produkter, der indgår i en basisgruppe, skal være sammensat på en sådan måde, at hver medlemsstat skal kunne prissætte det antal repræsentative produkter, som afspejler forskelligheden af produkter og prisniveauer i basisgruppen og udgifterne til produkterne i basisgruppen.
n)
»Transitiv«: det forhold, at en direkte sammenligning mellem to vilkårlige medlemsstater giver samme resultat som en indirekte sammenligning via en vilkårlig anden medlemsstat.
o)
»Fejl«: anvendelse af ukorrekte basisoplysninger eller uhensigtsmæssig anvendelse af beregningsmetoden.
p)
»Referenceår«: et kalenderår, som specifikke årlige resultater refererer til.
q)
»Fastværdi«: de købekraftpariteter, der oprindeligt er beregnet for en gruppe medlemsstater, fastholdes mellem disse medlemsstater, selv om der senere beregnes købekraftspariteter for en større gruppe medlemsstater.
Artikel 4
Roller og ansvar
1.   Kommissionen (Eurostat) har ansvaret for:
a)
at koordinere indberetningen af basisoplysningerne
b)
at beregne og offentliggøre købekraftpariteterne
c)
at sikre købekraftpariteternes kvalitet i overensstemmelse med artikel 7
d)
at udvikle og oplyse om metodologi i samråd med medlemsstaterne
e)
at sikre, at medlemsstaterne får lejlighed til at kommentere de beregnede købekraftpariteter forud for offentliggørelsen, og at der tages behørigt hensyn til alle eventuelle bemærkninger, og
f)
udarbejdelse og offentliggørelse af den metodebeskrivelse, der er omhandlet i bilag I, punkt 1.1.
2.   Medlemsstaterne følger proceduren i bilag I i forbindelse med indberetningen af basisoplysninger.
Medlemsstaterne godkender skriftligt de undersøgelsesresultater, som de har ansvaret for, når datavalideringen har fundet sted, jf. bilag I, punkt 5.2, og inden for en frist på højst en måned.
Medlemsstaterne godkender dataindsamlingsmetodologien og foretager en sandsynlighedskontrol af dataenes pålidelighed og også af basisoplysninger leveret af Kommissionen (Eurostat).
Artikel 5
Indberetning af basisoplysninger
1.   Medlemsstaterne indberetter de i bilag I anførte basisoplysninger til Kommissionen (Eurostat) i overensstemmelse med de gældende fællesskabsbestemmelser om indberetning af data.
2.   De i bilag I anførte basisoplysninger indberettes i det tekniske format og inden for de frister, der er angivet i dette bilag.
3.   Hvis Kommissionen (Eurostat) leverer basisoplysninger til medlemsstaterne, sender Kommissionen en metodebeskrivelse til medlemsstaterne, således at de kan foretage en sandsynlighedskontrol.
Artikel 6
Statistiske enheder
1.   De i bilag I anførte basisoplysninger fås fra statistiske enheder som defineret i Rådets forordning (EØF) nr. 696/93 (10) eller fra andre kilder, hvis disse data opfylder de kvalitetskrav, der er angivet i bilag I, punkt 5.1. Medlemsstaterne underretter Kommissionen, når de indberetter data, om hvilken statistisk enhed eller kilde dataene kommer fra.
2.   De statistiske enheder, der af medlemsstaterne anmodes om at indberette data eller at samarbejde i forbindelse med dataindsamlingen, skal tillade overvågning af de priser, der faktisk opkræves, og give retvisende og fuldstændige oplysninger på det ønskede tidspunkt.
Artikel 7
Kvalitetskriterier og kvalitetskontrol
1.   Kommissionen (Eurostat) og medlemsstaterne indfører et kvalitetskontrolsystem baseret på rapporter og evalueringer, jf. bilag I, punkt 5.3.
2.   Efter anmodning fra Kommissionen (Eurostat) giver medlemsstaterne den alle oplysninger, som er nødvendige for at evaluere kvaliteten af de basisoplysninger, der er anført i bilag I.
Medlemsstaterne skal også give Kommissionen (Eurostat) detaljerede oplysninger om og begrundelser for alle senere ændringer af de anvendte metoder eller alle afvigelser fra den metodebeskrivelse, der er angivet i bilag I.
3.   Medlemsstaterne forelægger Kommissionen (Eurostat) kvalitetsrapporter om de undersøgelser, de har ansvaret for, jf. bilag I, afsnit 5.
4.   De fælles kriterier, som kvalitetskontrollen bygger på, og strukturen af kvalitetsrapporterne, jf. bilag I, punkt 5.3, fastsættes efter forskriftsproceduren med kontrol i artikel 11, stk. 3.
Artikel 8
Hyppighed
Kommissionen (Eurostat) beregner købekraftpariteter for hvert kalenderår.
Artikel 9
Offentliggørelse
1.   Kommissionen (Eurostat) offentliggør de endelige årlige resultater senest 36 måneder efter udgangen af referenceåret.
Offentliggørelsen baseres på data, der er til rådighed for Kommissionen (Eurostat) senest tre måneder før offentliggørelsesdatoen.
Dette stykke berører ikke Kommissionens (Eurostats) ret til at offentliggøre foreløbige resultater tidligere end 36 måneder efter udgangen af referenceåret, og Kommissionen (Eurostat) skal gøre disse offentligt tilgængelige herunder via sit websted.
2.   De resultater, der offentliggøres af Kommissionen (Eurostat) på aggregeret niveau for hver medlemsstat, omfatter mindst:
a)
købekraftpariteter på BNP-niveau
b)
købekraftpariteter for private husholdningers udgifter til konsum og det faktiske individuelle konsum
c)
prisniveauindeks i forhold til fællesskabsgennemsnittet, og
d)
BNP, private husholdningers udgifter til konsum og det faktiske individuelle konsum samt tallene pr. indbygger i købekraftstandarder.
3.   Selv om resultaterne beregnes for en større gruppe lande, fastholdes købekraftpariteterne for EU-medlemsstaterne i overensstemmelse med princippet om fastværdi.
4.   Offentliggjorte endelige købekraftpariteter revideres almindeligvis ikke.
I tilfælde af fejl, der falder inden for bilag I, afsnit 10, offentliggøres de korrigerede resultater dog efter proceduren heri.
Undtagelsesvis vil der blive foretaget generelle revisioner, hvis ændringer i de grundlæggende begreber i ENS 95, som berører resultaterne vedrørende købekraftpariteterne, medfører ændringer i en medlemsstats BNP-mængdeindeks på mere end 1 procentpoint.
Artikel 10
Justeringskoefficienter
Det pålægges ikke medlemsstaterne at foretage undersøgelser alene med henblik på udarbejdelse af justeringskoefficienter, som anvendes på vederlag og pensioner til tjenestemænd og øvrige ansatte i De Europæiske Fællesskaber i overensstemmelse med vedtægten.
Artikel 11
Udvalgsprocedure
1.   Kommissionen bistås af Udvalget for det Statistiske Program.
2.   Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.
Perioden i artikel 5, stk. 6, i afgørelse 1999/468/EF, fastsættes til tre måneder.
3.   Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.
Artikel 12
Gennemførelsesforanstaltninger
1.   De nødvendige foranstaltninger til gennemførelse af denne forordning, herunder foranstaltninger for at tage højde for økonomiske og tekniske ændringer, vedtages som fastsat i stk. 2 og 3, for så vidt det ikke indebærer en uforholdsmæssig forøgelse af omkostningerne for medlemsstaterne.
2.   Følgende nødvendige foranstaltninger til gennemførelse af denne forordning vedtages efter forskriftsproceduren i artikel 11, stk. 2:
a)
definition af minimumsstandarder for at opnå den nødvendige datasammenlignelighed og -repræsentativitet, jf. bilag I, punkt 5.1 og 5.2
b)
definition af nøjagtige krav til den metodologi, der skal anvendes, jf. bilag I, og
c)
udarbejdelse og tilpasning af de detaljerede beskrivelser af indholdet af basisgrupperne, forudsat at disse forbliver kompatible med ENS 95 eller et eventuelt senere system.
3.   Følgende foranstaltninger, der har til formål at ændre ikke-væsentlige bestemmelser i denne forordning, herunder ved at supplere den med nye bestemmelser, vedtages efter forskriftsproceduren med kontrol i artikel 11, stk. 3:
a)
tilpasning af definitioner
b)
tilpasning af listen over basisgrupper (jf. bilag II), og
c)
definition af kvalitetsrapporternes kvalitetskriterier og struktur, jf. artikel 7, stk. 4.
Artikel 13
Finansiering
1.   Medlemsstaterne modtager en finansiel støtte fra Kommissionen på højst 70 % af de støtteberettigede udgifter i henhold til Kommissionens tilskudsbestemmelser.
2.   Størrelsen af denne finansielle støtte fastsættes som led i Den Europæiske Unions årlige budgetprocedure. Budgetmyndigheden fastsætter de bevillinger, der hvert år er til rådighed.
Artikel 14
Evaluering og rapportering
Bestemmelserne i denne forordning tages op til fornyet overvejelse fem år efter fordningens ikrafttræden. Om nødvendigt revideres de på grundlag af en rapport og et forslag, som Kommissionen forelægger for Europa-Parlamentet og Rådet.
Artikel 15
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 11. december 2007.
På Europa-Parlamentets vegne
H.-G. PÖTTERING
Formand
På Rådets vegne
M. LOBO ANTUNES
Formand
(1)  EUT C 318 af 23.12.2006, s. 45.
(2)  Europa-Parlamentets holdning af 26.4.2007 (endnu ikke offentliggjort i EUT) og Rådets afgørelse af 13.11.2007.
(3)  EFT L 310 af 30.11.1996, s. 1. Senest ændret ved Europa-Parlamentets og Rådets forordning (EF) nr. 1267/2003 (EUT L 180 af 18.7.2003, s. 1).
(4)  EUT L 210 af 31.7.2006, s. 25. Ændret ved forordning (EF) nr. 1989/2006 (EUT L 411 af 30.12.2006, s. 6).
(5)  EUT L 154 af 21.6.2003, s. 1. Senest ændret ved Kommissionens forordning (EF) nr. 105/2007 (EUT L 39 af 10.2.2007, s. 1).
(6)  EFT L 56 af 4.3.1968, s. 1. Senest ændret ved forordning (EF, Euratom) nr. 1895/2006 (EUT L 397 af 30.12.2006, s. 6).
(7)  EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).
(8)  EFT L 181 af 28.6.1989, s. 47.
(9)  Kommissionens forordning (EF) nr. 1722/2005 af 20. oktober 2005 om principperne for opgørelse af boligtjenester til brug i forbindelse med Rådets forordning (EF, Euratom) nr. 1287/2003 om harmonisering af bruttonationalindkomsten i markedspriser (EUT L 276 af 21.10.2005, s. 5).
(10)  Rådets forordning (EØF) nr. 696/93 af 15. marts 1993 om de statistiske enheder til observation og analyse af det produktive system i Det Europæiske Fællesskab (EFT L 76 af 30.3.1993, s. 1). Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
BILAG I
METODOLOGI
1.   METODEBESKRIVELSE OG ARBEJDSPROGRAM
1.1.   I samråd med medlemsstaterne udarbejder Kommissionen (Eurostat) en metodebeskrivelse indeholdende de metoder, der anvendes i de forskellige faser af beregningen af købekraftspariteter (KKP), herunder også metoderne til estimering af manglende basisoplysninger og til estimering af manglende pariteter. Metodebeskrivelsen vil blive revideret, hvis der foretages væsentlige ændringer i metodologien. Det kan f.eks. være metoder, som har til formål at forbedre datakvaliteten, reducere omkostningerne eller lette den byrde, som pålægges dataleverandørerne.
1.2.   I samråd med medlemsstaterne fastlægger Kommissionen (Eurostat) senest den 30. november hvert år et årligt arbejdsprogram for det efterfølgende kalenderår, som indeholder en tidsplan for udarbejdelse og indberetning af basisoplysningerne for det pågældende år.
1.3.   I det årlige arbejdsprogram fastlægges det format, som medlemsstaterne skal anvende ved indberetningen af data, og alle andre foranstaltninger, som er nødvendige for at beregne og offentliggøre KKP.
1.4.   Basisoplysningerne, der leveres i henhold til punkt 1.2, kan revideres, men resultaterne for referenceåret skal beregnes ud fra de data, der foreligger i henhold til tidsplanen i artikel 9. Data, som er mangelfulde eller ikke foreligger på dette tidspunkt, estimeres af Kommissionen (Eurostat).
1.5.   Såfremt medlemsstaterne ikke afgiver fuldstændige basisoplysninger, angiver de, hvorfor oplysningerne ikke er fuldstændige, hvornår de fuldstændige oplysninger vil blive forelagt eller i givet fald, hvorfor fuldstændige oplysningerne ikke kan tilvejebringes.
2.   BASISOPLYSNINGER
2.1.   Basisoplysningernes bestanddele
Med henblik på denne forordning fastlægges basisoplysningerne, der er omhandlet i artikel 2 og 4, og mindstehyppigheden af nye dataindberetninger som følger:
Basisoplysninger
Mindstehyppighed
BNP-udgiftsvægte (1)
Årligt
Faktisk og imputeret husleje (2)
Årligt
Aflønning af ansatte
Årligt
Tidsjusteringsfaktorer
Årligt
Priser på forbrugsgoder og tjenesteydelser og tilhørende repræsentativitetsindikatorer
3 år (3)
Priser på investeringsgoder
3 år
Priser på byggearbejder
3 år
Geografiske justeringsfaktorer
6 år
2.2.   Fremgangsmåde ved indhentning af basisoplysninger
Under hensyntagen til medlemsstaternes synspunkter fastlægger Kommissionen (Eurostat), hvilke kilder og dataleverandører der skal benyttes for hver af ovennævnte basisoplysninger. Hvis Kommissionen (Eurostat) modtager basisoplysninger fra en anden dataleverandør end en medlemsstat, frigøres denne for de forpligtelser, der er omhandlet i punkt 5.1.4-5.1.13.
3.   NATIONALE GENNEMSNITSPRISER
3.1.   Uanset bestemmelserne i artikel 2, stk. 2, kan dataindsamlingen begrænses til et eller flere geografiske områder inden for det økonomiske område. Sådanne data kan anvendes til beregning af KKP, forudsat at de ledsages af passende geografiske justeringsfaktorer. Justeringsfaktorerne anvendes til at justere dataene fra disse områder til de data, som er repræsentative for det nationale gennemsnit.
3.2.   Geografiske justeringsfaktorer skal leveres på basisgruppeniveau og må højst være seks år gamle i forhold til undersøgelsens referenceperiode.
4.   ÅRLIGE GENNEMSNITSPRISER
Uanset bestemmelserne i artikel 2, stk. 2, kan dataindsamlingen begrænses til en bestemt periode. Disse data kan anvendes til beregning af KKP, forudsat at de ledsages af passende tidsjusteringsfaktorer. Tidsjusteringsfaktorerne anvendes til at justere dataene fra denne periode til de data, som er repræsentative for årsgennemsnittet.
5.   KVALITET
5.1.   Minimumsstandarder for basisoplysninger
5.1.1.   Listen over produkter, som skal prissættes, skal være sammensat af produkter, hvis karakteristika gør det muligt at foretage sammenligninger mellem landene.
5.1.2.   Listen over produkter, som skal prissættes, skal være sammensat på en sådan måde, at hver medlemsstat for hver basisgruppe kan angive mindst et repræsentativt produkt, som kan prissættes i mindst et andet land.
5.1.3.   Listen over produkter skal være sammensat på en sådan måde, at der opnås den højest mulige grad af ækvirepræsentativitet, således at hvert land mindst skal prissætte et repræsentativt produkt for hver basisgruppe, og dette repræsentative produkt skal prissættes af mindst et andet land.
5.1.4.   Hver medlemsstat skal prissætte produkterne efter specifikationerne i produktlisten.
5.1.5.   Hver medlemsstat skal inden for hver basisgruppe prissætte et tilstrækkeligt antal produkter, som findes på dens marked, selv om de ikke betragtes som repræsentative for den pågældende basisgruppe.
5.1.6.   Hver medlemsstat skal angive priser for mindst et repræsentativt produkt inden for hver basisgruppe. Repræsentative produkter skal angives med en repræsentativitetsindikator.
5.1.7.   Hver medlemsstat skal indsamle et tilstrækkeligt antal priser for hvert prissat produkt for at sikre en pålidelig gennemsnitspris pr. produkt under hensyntagen til markedsstrukturen.
5.1.8.   Arten af salgssteder udvælges således, at de på passende måde afspejler forbrugsmønstret for det pågældende produkt i medlemsstaten.
5.1.9.   Salgsstederne i et område udvælges således, at de på passende måde afspejler forbrugsmønstret hos områdets beboere og produkternes tilgængelighed.
5.1.10.   Hver medlemsstat skal levere data til Kommissionen (Eurostat) om aflønning af ansatte for udvalgte erhverv inden for sektoren offentlig forvaltning og service (S. 13) som defineret i ENS 95.
5.1.11.   Hver medlemsstat skal til Kommissionen (Eurostat) levere tidsjusteringsfaktorer, som gør det muligt at beregne KKP på grundlag af priser, som er indsamlet i en bestemt periode og på passende måde afspejler de årlige gennemsnitspriser.
5.1.12.   Hver medlemsstat skal til Kommissionen (Eurostat) levere geografiske justeringsfaktorer, som gør det muligt at beregne KKP på grundlag af priser, som er indsamlet i bestemte områder og på passende måde afspejler de nationale gennemsnitspriser.
5.1.13.   For hver af de i bilag II opførte basisgrupper skal hver medlemsstat til Kommissionen (Eurostat) levere vægte, som afspejler forbrugsmønstret i referenceåret i den pågældende medlemsstat.
5.2.   Mindstekrav til validering af resultaterne af prisundersøgelserne
5.2.1.   Hver medlemsstat skal, før dataene indsendes til Kommissionen (Eurostat), undersøge datapålideligheden på grundlag af:
—
maksimums- og minimumspriser
—
gennemsnitspris og variationskoefficient
—
antallet af prissatte produkter pr. basisgruppe
—
antallet af prissatte repræsentative produkter pr. basisgruppe
—
antallet af observerede priser pr. produkt.
5.2.2.   Kommissionen (Eurostat) stiller et elektronisk værktøj med de nødvendige algoritmer til efterprøvelse af datapålideligheden som omtalt i punkt 5.2.1 til rådighed for medlemsstaterne.
5.2.3.   Før den endelige bearbejdning af undersøgelsesresultaterne efterprøver Kommissionen (Eurostat) i samarbejde med medlemsstaterne datapålideligheden ud fra følgende indikatorer:
For hver basisgruppe
—
antallet af prissatte produkter pr. land
—
antallet af produkter, som hvert land har forsynet med en repræsentativitetsindikator
—
prisniveauindeks
—
resultaterne af tidligere undersøgelser vedrørende samme basisgruppe
—
prisniveauindeks beregnet på grundlag af KKP for hvert land.
For hvert produkt
—
antallet af observerede priser for hvert land
—
variationskoefficienterne for:
i)
gennemsnitspriser i national valuta
ii)
prisniveauindeks beregnet på grundlag af KKP
iii)
prisniveauindeks beregnet på grundlag af KKP for hvert land.
5.2.4.   Før den endelige bearbejdning af KKP-resultaterne på aggregeret niveau efterprøver Kommissionen (Eurostat) i samarbejde med medlemsstaterne datapålideligheden ud fra følgende indikatorer:
For det samlede BNP og dets hovedaggregater
—
konsistensen af BNP-udgiftsvægte og befolkningsskøn med offentliggjorte data
—
sammenligning af mængdeindeks pr. indbygger i forbindelse med aktuelle og tidligere beregninger
—
sammenligning af prisniveauindeks i forbindelse med aktuelle og tidligere beregninger.
For hver basisgruppe
—
sammenligning af BNP's vægtstruktur i forbindelse med aktuelle og tidligere beregninger
—
estimering af manglende data om nødvendigt.
5.3.   Rapportering og evaluering
5.3.1.   Hver medlemsstat skal føre dokumentation, som giver en udførlig beskrivelse af, hvordan denne forordning er blevet gennemført. Dokumentationen skal være tilgængelig for Kommissionen (Eurostat) og de øvrige medlemsstater.
5.3.2.   Mindst hvert sjette år foretager Kommissionen (Eurostat) en evaluering af hver medlemsstats KKP-beregninger. Evalueringerne, der planlægges hvert år og indgår i det årlige arbejdsprogram, anvendes til at påse, om denne forordning overholdes. På grundlag af denne evaluering udarbejder Kommissionen (Eurostat) en rapport, som skal være offentligt tilgængelig herunder på dets websted.
5.3.3.   Kort tid efter gennemførelsen af hver forbrugerprisundersøgelse forelægger de ansvarlige medlemsstater i henhold til artikel 7, stk. 3, en rapport for Kommissionen (Eurostat), hvori der gøres rede for den måde, hvorpå undersøgelsen er blevet foretaget. Kommissionen (Eurostat) sender et sammendrag af disse rapporter til hver medlemsstat.
6.   GENNEMFØRELSE AF FORBRUGERPRISUNDERSØGELSER
6.1.   Medlemsstaterne gennemfører prisundersøgelserne i overensstemmelse med arbejdsprogrammet.
6.2.   For hver undersøgelse udarbejder Kommissionen (Eurostat) listen over de produkter, som skal indgå i undersøgelsen, med udgangspunkt i de forslag, som de enkelte medlemsstater har fremlagt for hver basisgruppe.
6.3.   Sammen med produktlisten fremsender Kommissionen (Eurostat) en oversættelse til alle Den Europæiske Unions officielle sprog af alle specifikationer i hver undersøgelsesliste.
7.   BEREGNINGSMETODER
7.1.   Beregning af bilaterale pariteter på basisgruppeniveau
a)
Beregningen af multilaterale EKS-pariteter (Èltetò-Köves-Szulc, i det følgende »EKS«) på basisgruppeniveau baseres på en matrix over bilaterale pariteter for hvert par af deltagende lande.
b)
Beregningen af bilaterale pariteter sker på grundlag af de observerede priser og repræsentativitetsindikatorerne for de tilgrundliggende produkter.
c)
Undersøgelsens gennemsnitspris for hvert produkt beregnes som det simple aritmetiske gennemsnit af de observerede priser for det pågældende produkt.
d)
Den nationale årlige gennemsnitspris estimeres om nødvendigt på grundlag af undersøgelsens gennemsnitspris ved hjælp at passende geografiske justeringsfaktorer og tidsjusteringsfaktorer.
e)
For hvert produkt og hvert landepar beregnes herefter om muligt relationen mellem de justerede gennemsnitspriser samt deres inverse værdi.
f)
Dernæst beregnes om muligt for hvert landepar en KKP for basisgruppen. For hvert landepar beregnes KKP som det vægtede geometriske gennemsnit af
—
det geometriske gennemsnit af prisrelationerne for de produkter, der er angivet som repræsentative for begge lande
—
det geometriske gennemsnit af prisrelationerne for de produkter, der er angivet som repræsentative for det første land men ikke for det andet
—
det geometriske gennemsnit af prisrelationerne for de produkter, der er angivet som repræsentative for det andet land men ikke for det første
ved hjælp af vægte, der afspejler den relative repræsentativitet af alle produkter, der er prissat i begge lande.
7.2.   Estimering af manglende bilaterale pariteter
Hvis det for en basisgruppe ikke er muligt at beregne de bilaterale KKP, estimeres de manglende KKP om muligt ved hjælp af standardmetoden for beregning af det geometriske gennemsnit af indirekte pariteter via tredjelande. Indeholder matricen med bilaterale KKP for en basisgruppe stadig felter med manglende værdier efter disse estimeringer, vil beregning af multilaterale EKS-pariteter ikke være mulig for de lande, hvis bilaterale KKP mangler. Kommissionen (Eurostat) vil da estimere sådanne manglende EKS-pariteter ved hjælp af reference-KKP fra en tilsvarende basisgruppe eller ved hjælp af en anden egnet estimeringsmetode.
7.3.   Beregning af bilaterale pariteter på aggregeret niveau
a)
Beregningen af bilaterale pariteter på et bestemt aggregeret nationalregnskabsniveau foretages ved hjælp af EKS-pariteter (jf. punkt 7.4) og BNP-udgiftsvægte for de tilgrundliggende basisgrupper.
b)
En paritet af Laspeyres-typen beregnes herefter for det pågældende aggregeringsniveau som det aritmetiske gennemsnit af pariteterne for de tilgrundliggende basisgrupper vægtet med de relative procenttal (eller nominelle værdier) for det andet land i hvert landepar.
c)
En paritet af Paasche-typen beregnes herefter for det pågældende aggregeringsniveau som det harmoniske gennemsnit af pariteterne for de tilgrundliggende basisgrupper vægtet med de relative procenttal (eller nominelle værdier) for det første land i hvert landepar.
d)
En paritet af Fisher-typen beregnes herefter for det pågældende aggregeringsniveau som det geometriske gennemsnit af pariteterne af Laspeyres-typen og Paasche-typen, der er beregnet for hvert landepar.
7.4.   Beregning af transitive multilaterale KKP
Multilaterale transitive pariteter beregnes enten på basisgruppeniveau eller på et hvilket som helst andet aggregeringsniveau ved hjælp af EKS-metoden på grundlag af en komplet matrix med pariteter af Fisher-typen mellem hvert landepar som følger:
Hvor tEKSs angiver EKS-pariteten mellem land s og land t
tFs angiver pariteten af Fisher-typen mellem land s og land t
z angiver antallet af deltagende lande.
8.   INDBERETNING
8.1.   Kommissionen (Eurostat) leverer de nødvendige templates til medlemsstaterne med henblik på elektronisk indberetning af de nødvendige basisoplysninger til beregning af KKP.
8.2.   Medlemsstaterne leverer basisoplysningerne til Kommissionen (Eurostat) i overensstemmelse med disse templates.
9.   OFFENTLIGGØRELSE
Ud over de aggregeringsniveauer, der er omhandlet i artikel 9, stk. 2, kan Kommissionen (Eurostat) offentliggøre resultater på et mere detaljeret niveau efter samråd med medlemsstaterne.
10.   KORREKTIONER
10.1.   Finder en medlemsstat en fejl, skal medlemsstaten på eget initiativ fremsende de korrekte basisoplysninger til Kommissionen (Eurostat). Endvidere skal en medlemsstat underrette Kommissionen (Eurostat) om enhver formodet ukorrekt anvendelse af beregningsmetoden.
10.2.   Når Kommissionen (Eurostat) har fået kendskab til en fejl, som er begået af enten en medlemsstat eller Kommissionen (Eurostat), underretter den medlemsstaterne og foretager en ny beregning af KKP inden en måned herefter.
10.3.   Hvis den konstaterede fejl medfører en ændring på mindst 0,5 procentpoint i BNP pr. indbygger opgjort i KKS i en medlemsstat, offentliggør Kommissionen (Eurostat) hurtigst muligt en korrektion, medmindre sådanne fejl opdages senere end tre måneder efter, at resultaterne er blevet offentliggjort.
10.4.   Er der forekommet en fejl, skal det ansvarlige organ sikre, at dette ikke gentager sig i fremtiden.
10.5.   Revision af BNP-udgiftsvægte og befolkningsskøn, der foretages senere end 33 måneder efter udløbet af referenceåret, vil ikke medføre korrektion af KKP-resultaterne.
(1)  Disse vægte skal være i overensstemmelse med det laveste niveau for disponible aggregater fra nationalregnskaber. Hvis de ønskede data ikke er til rådighed, kan medlemsstaterne give de bedste estimater for de manglende positioner.
(2)  I tilfælde, hvor der mangler oplysninger om faktiske huslejer eller disse er statistisk upålidelige, kan boligmassemetoden som beskrevet i metodebeskrivelsen anvendes i stedet for prismetoden, jf. forordning (EF) nr. 1722/2005.
(3)  Mindstehyppigheden refererer til leveringen af data for en given produktgruppe efter det rullende undersøgelsesskema.
BILAG II
Basisgrupper som defineret i artikel 3, litra e)
BG Nr.
Beskrivelse
HUSHOLDNINGERNES UDGIFTER TIL INDIVIDUELT KONSUM
NÆRINGSMIDLER OG IKKE-ALKOHOLISKE DRIKKEVARER
Næringsmidler
Brød og kornprodukter [COICOP 01.1.1]
1
Ris
2
Andre kornsorter, mel og andre kornprodukter
3
Brød
4
Andet bagværk
5
Pastaprodukter
Kød [COICOP 01.1.2]
6
Okse- og kalvekød
7
Svinekød
8
Lamme-, fåre- og gedekød
9
Fjerkrækød
10
Andet kød og spiseligt kødaffald
11
Charcuterivarer og andre tilberedninger af kød
Fisk og skaldyr [COICOP 01.1.3]
12
Ferske, kølede eller frosne fisk og skaldyr
13
Konserverede eller forarbejdede fisk og skaldyr
Mælk, ost og æg [COICOP 01.1.4]
14
Frisk mælk
15
Konserveret mælk og andre mælkeprodukter
16
Ost
17
Æg og æggebaserede produkter
Olier og fedtstoffer [COICOP 01.1.5]
18
Smør
19
Margarine
20
Andre spiselige olier og fedtstoffer
Frugt [COICOP 01.1.6]
21
Frisk eller kølet frugt
22
Frosset, konserveret eller forarbejdet frugt og frugtbaserede produkter
Grøntsager [COICOP 01.1.7]
23
Friske eller kølede grøntsager undtagen kartofler
24
Friske eller kølede kartofler
25
Frosne, konserverede eller forarbejdede grøntsager og grøntsagsbaserede produkter
Sukker, marmelade, honning, chokolade og konfekture [COICOP 01.1.8]
26
Sukker
27
Syltetøj, marmelade og honning
28
Konfekture, chokolade og andre tilberedte varer med indhold af kakao
29
Spiselig is, flødeis og sorbet
Næringsmidler i.a.n. [COICOP 01.1.9]
30
Næringsmidler i.a.n.
Ikke-alkoholiske drikkevarer
Kaffe, te og kakao [COICOP 01.2.1]
31
Kaffe, te og kakao
Mineralvand, læskedrikke, frugt- og grøntsagssaft [COICOP 01.2.2]
32
Mineralvand
33
Læskedrikke og koncentrater
34
Frugt- og grøntsagssaft
ALKOHOLISKE DRIKKEVARER, TOBAK OG EUFORISERENDE STOFFER
Alkoholiske drikkevarer
Spiritus [COICOP 02.1.1]
35
Spiritus
Vin [COICOP 02.1.2]
36
Vin
Øl [COICOP 02.1.3]
37
Øl
Tobak
Tobak [COICOP 02.2.0]
38
Tobak
Euforiserende stoffer
Euforiserende stoffer [COICOP 02.3.0]
39
Euforiserende stoffer
BEKLÆDNING OG FODTØJ
Beklædning
Materialer til beklædning [COICOP 03.1.1]
40
Materialer til beklædning
Beklædningsartikler [COICOP 03.1.2]
41
Beklædning til mænd
42
Beklædning til kvinder
43
Beklædning til børn og småbørn
Andre artikler til beklædning og beklædningstilbehør [COICOP 03.1.3]
44
Andre artikler til beklædning og beklædningstilbehør
Vask, rensning, reparation og leje af beklædning [COICOP 03.1.4]
45
Vask, rensning, reparation og leje af beklædning
Fodtøj
Sko og andet fodtøj [COICOP 03.2.1]
46
Fodtøj til mænd
47
Fodtøj til kvinder
48
Fodtøj til børn og småbørn
Reparation og leje af fodtøj [COICOP 03.2.2]
49
Reparation og leje af fodtøj
BOLIG, VAND, ELEKTRICITET, GAS OG ANDET BRÆNDSEL
Faktisk husleje
Faktisk husleje [COICOP 04.1.1 og 04.1.2]
50
Faktisk husleje
Beregnet lejeværdi af bolig
Beregnet lejeværdi af bolig [COICOP 04.2.1 og 04.2.2]
51
Beregnet lejeværdi af bolig
Vedligeholdelse og reparation af boligen
Materialer til vedligeholdelse og reparation af boligen [COICOP 04.3.1]
52
Materialer til vedligeholdelse og reparation af boligen
Tjenesteydelser til vedligeholdelse og reparation af boligen [COICOP 04.3.2]
53
Tjenesteydelser til vedligeholdelse og reparation af boligen
Vandforsyning og andre tjenesteydelser i forbindelse med boligen
Vandforsyning [COICOP 04.4.1]
54
Vandforsyning
Andre tjenesteydelser i forbindelse med boligen [COICOP 04.4.2, 04.4.3 og 04.4.4]
55
Andre tjenesteydelser i forbindelse med boligen
Elektricitet, gas og andet brændsel
Elektricitet [COICOP 04.5.1]
56
Elektricitet
Gas [COICOP 04.5.2]
57
Gas
Flydende brændsel [COICOP 04.5.3]
58
Flydende brændsel
Fast brændsel [COICOP 04.5.4]
59
Fast brændsel
Varmt vand og damp [COICOP 04.5.5]
60
Varmt vand og damp
BOLIGUDSTYR, HUSHOLDNINGSUDSTYR OG RUTINEMÆSSIG VEDLIGEHOLDELSE AF BOLIG
Møbler og boligudstyr, tæpper og anden gulvbelægning
Møbler, boligudstyr og indretning [COICOP 05.1.1]
61
Køkkenmøbler
62
Soveværelsesmøbler
63
Dagligstue- og spisestuemøbler
64
Andre møbler og andet boligudstyr
Tæpper og anden gulvbelægning [COICOP 05.1.2]
65
Tæpper og anden gulvbelægning
Reparation af møbler, boligudstyr og gulvbelægninger [COICOP 05.1.3]
66
Reparation af møbler, boligudstyr og gulvbelægninger
Boligtekstiler
Boligtekstiler [COICOP 05.2.0]
67
Boligtekstiler
Husholdningsapparater
Større husholdningsapparater, også elektriske [COICOP 05.3.1]
68
Større husholdningsapparater, også elektriske
Mindre elektriske husholdningsapparater [COICOP 05.3.2]
69
Mindre elektriske husholdningsapparater
Reparation af husholdningsapparater [COICOP 05.3.3]
70
Reparation af husholdningsapparater
Glas, service og husholdningsredskaber
Glas, service og husholdningsredskaber [COICOP 05.4.0]
71
Glas, service og husholdningsredskaber
Værktøj og udstyr til hus og have
Større redskaber og udstyr [COICOP 05.5.1]
72
Større redskaber og udstyr
Mindre redskaber og diverse tilbehør [COICOP 05.5.2]
73
Mindre redskaber og diverse tilbehør
Varer og tjenesteydelser til rutinemæssig husførelse
Ikke-varige forbrugsgoder [COICOP 05.6.1]
74
Ikke-varige forbrugsgoder
Hushjælp og tjenesteydelser i hjemmet [COICOP 05.6.2]
75
Hushjælp
76
Tjenesteydelser i hjemmet
SUNDHEDSVÆSEN
Medicinske produkter, apparater og medicinsk udstyr
Farmaceutiske produkter [COICOIP 06.1.1]
77
Farmaceutiske produkter
Andre medicinske produkter [COICOP 06.1.2]
78
Andre medicinske produkter
Medicinske apparater og medicinsk udstyr [COICOP 06.1.3]
79
Medicinske apparater og medicinsk udstyr
Ambulant behandling
Lægebehandling [COICOP 06.2.1]
80
Lægebehandling
Tandbehandling [COICOP 06.2.2]
81
Tandbehandling
Paramedicinske tjenesteydelser [COICOP 06.2.3]
82
Paramedicinske tjenesteydelser
Hospitalers tjenesteydelser
Hospitalers tjenesteydelser [COICOP 06.3.0]
83
Hospitalers tjenesteydelser
TRANSPORT
Køb af køretøjer
Automobiler [COICOP 07.1.1]
84
Automobiler med dieselmotor
85
Automobiler med benzinmotor med slagvolumen på under 1 200 cm3
86
Automobiler med benzinmotor med slagvolumen fra 1 200 cm3 til 1 699 cm3
87
Automobiler med benzinmotor med slagvolumen på 1 700 cm3 til 2 999 cm3
88
Automobiler med benzinmotor med slagvolumen på 3 000 cm3 og derover
Motorcykler [COICOP 07.1.2]
89
Motorcykler
Cykler [COICOP 07.1.3]
90
Cykler
Dyretrukne køretøjer [COICOP 07.1.4]
91
Dyretrukne køretøjer
Drift af personlige transportmidler
Reservedele og tilbehør til personlige transportmidler [COICOP 07.2.1]
92
Reservedele og tilbehør til personlige transportmidler
Brændstof og smøremidler til personlige transportmidler [COICOP 07.2.2]
93
Brændstof og smøremidler til personlige transportmidler
Vedligeholdelse og reparation af personlige transportmidler [COICOP 07.2.3]
94
Vedligeholdelse og reparation af personlige transportmidler
Andre tjenesteydelser vedrørende personlige transportmidler [COICOP 07.2.4]
95
Andre tjenesteydelser vedrørende personlige transportmidler
Transporttjenester
Personbefordring med jernbane [COICOP 07.3.1]
96
Personbefordring med jernbane
Personbefordring ad landevej [COICOP 07.3.2]
97
Personbefordring ad landevej
Personbefordring ad luftvejen [COICOP 07.3.3]
98
Personbefordring ad luftvejen
Personbefordring ad søvejen og indre vandveje [COICOP 07.3.4]
99
Personbefordring ad søvejen og indre vandveje
Kombineret personbefordring [COICOP 07.3.5]
100
Kombineret personbefordring
Andre købte transporttjenester [COICOP 07.3.6]
101
Andre købte transporttjenester
KOMMUNIKATION
Posttjenester
Posttjenester [COICOP 08.1.0]
102
Posttjenester
Telefon- og telefaxudstyr
Telefon- og telefaxudstyr [COICOP 08.2.0]
103
Telefon- og telefaxudstyr
Telefon- og telefaxtjenester
Telefon- og telefaxtjenester [COICOP 08.3.0]
104
Telefon- og telefaxtjenester
FRITID OG KULTUR
Audiovisuelt og fotografisk udstyr, databehandlingsudstyr
Udstyr til modtagelse, indspilning og reproduktion af lyd og billeder [COICOP 09.1.1]
105
Udstyr til modtagelse, indspilning og reproduktion af lyd og billeder
Fotografisk og kinematografisk udstyr, optiske instrumenter [COICOP 09.1.2]
106
Fotografisk og kinematografisk udstyr, optiske instrumenter
Databehandlingsudstyr [COICOP 09.1.3]
107
Databehandlingsudstyr
Medier til registrering af lyd, billeder og data [COICOP 09.1.4]
108
Indspillede medier til registrering af lyd, billeder og data
109
Uindspillede medier til registrering af lyd, billeder og data
Reparation af audiovisuelt og fotografisk udstyr og databehandlingsudstyr [COICOP 09.1.5]
110
Reparation af audiovisuelt og fotografisk udstyr og databehandlingsudstyr
Andre større forbrugsgoder til fritids- og kulturaktiviteter
Større forbrugsgoder til udendørs fritidsaktiviteter [COICOP 09.2.1]
111
Større forbrugsgoder til udendørs fritidsaktiviteter
Musikinstrumenter og større forbrugsgoder til indendørs fritidsaktiviteter [COICOP 09.2.2]
112
Musikinstrumenter og større forbrugsgoder til indendørs fritidsaktiviteter
Vedligeholdelse og reparation af andre større forbrugsgoder til fritids- og kulturaktiviteter [COICOP 09.2.3]
113
Vedligeholdelse og reparation af andre større forbrugsgoder til fritids- og kulturaktiviteter
Andet tilbehør og udstyr til fritid, haveplanter og kæledyr
Spil, legetøj og hobbyartikler [COICOP 09.3.1]
114
Spil, legetøj og hobbyartikler
Udstyr til sport, camping og friluftsaktiviteter [COICOP 09.3.2]
115
Udstyr til sport, camping og friluftsaktiviteter
Planter og blomster [COICOP 09.3.3]
116
Planter og blomster
Kæledyr og artikler til kæledyr [COICOP 09.3.4]
117
Kæledyr og artikler til kæledyr
Dyrlægetjenester og andre tjenesteydelser i forbindelse med kæledyr [COICOP 09.3.5]
118
Dyrlægetjenester og andre tjenesteydelser i forbindelse med kæledyr
Tjenesteydelser i forbindelse med fritid og kultur
Tjenesteydelser i forbindelse med fritid og sport [COICOP 09.4.1]
119
Tjenesteydelser i forbindelse med fritid og sport
Tjenesteydelser i forbindelse med kultur [COICOP 09.4.2]
120
Tjenesteydelser ydet af fotografer
121
Andre tjenesteydelser i forbindelse med kultur
Tilfældighedsspil [COICOP 09.4.3]
122
Tilfældighedsspil
Aviser, bøger og papirvarer
Bøger [COICOP 09.5.1]
123
Bøger
Aviser og tidsskrifter [COICOP 09.5.2]
124
Aviser og tidsskrifter
Diverse trykt materiale, papirvarer og tegnematerialer [COICOP 09.5.3 og 09.5.4]
125
Diverse trykt materiale, papirvarer og tegnematerialer
Pakkerejser
Pakkerejser [COICOP 09.6.0]
126
Pakkerejser
UNDERVISNING
Førskoleundervisning og primærundervisning
Førskoleundervisning og primærundervisning [COICOP 10.1.0]
127
Førskoleundervisning og primærundervisning
Sekundærundervisning
Sekundærundervisning [COICOP 10.2.0]
128
Sekundærundervisning
Undervisning på niveauet mellem sekundær- og tertiærundervisning
Undervisning på niveauet mellem sekundær- og tertiærundervisning [COICOP 10.3.0]
129
Undervisning på niveauet mellem sekundær- og tertiærundervisning
Tertiærundervisning
Tertiærundervisning [COICOP 10.4.0]
130
Tertiærundervisning
Undervisning uden for niveauplacering
Undervisning uden for niveauplacering [COICOP 10.5.0]
131
Undervisning uden for niveauplacering
RESTAURANTER OG HOTELLER
Restaurationsvirksomhed
Restauranter, caféer o.l. [COICOP 11.1.1]
132
Restauranttjenester uanset restaurationstype
133
Beværtninger, caféer, konditorier m.v.
Kantiner [COICOP 11.1.2]
134
Kantiner
Indlogering
Indlogering [COICOP 11.2.0]
135
Indlogering
DIVERSE VARER OG TJENESTEYDELSER
Personlig pleje
Frisørsaloner og institutter for personlig pleje [COICOP 12.1.1]
136
Frisørsaloner og institutter for personlig pleje
Elektriske apparater til personlig pleje [COICOP 12.1.2]
137
Elektriske apparater til personlig pleje
Andre apparater, artikler og produkter til personlig pleje [COICOP 12.1.3]
138
Andre apparater, artikler og produkter til personlig pleje
Prostitution
Prostitution [COICOP 12.2.0]
139
Prostitution
Personlige effekter i.a.n.
Smykker og ure [COICOP 12.3.1]
140
Smykker og ure
Andre personlige effekter [COICOP 12.3.2]
141
Andre personlige effekter
Social beskyttelse
Social beskyttelse [COICOP 12.4.0]
142
Social beskyttelse
Forsikring
Forsikring [COICOP 12.5.1, 12.5.2, 12.5.3, 12.5.4 og 12.5.5]
143
Forsikring
Finansielle tjenesteydelser i.a.n.
FISIM (indirekte målte finansielle formidlingstjenester) [COICOP 12.6.1]
144
FISIM (indirekte målte finansielle formidlingstjenester)
Andre finansielle tjenesteydelser i.a.n. [COICOP 12.6.2]
145
Andre finansielle tjenesteydelser i.a.n.
Andre tjenesteydelser i.a.n.
Andre tjenesteydelser [COICOP 12.7.0]
146
Andre tjenesteydelser
BALANCE FOR RESIDENTERS UDGIFTER I UDLANDET OG IKKE-RESIDENTERS UDGIFTER INDEN FOR DET ØKONOMISKE OMRÅDE
Residente husholdningers udgifter til forbrug i udlandet
Residente husholdningers udgifter til forbrug i udlandet
147
Residente husholdningers udgifter til forbrug i udlandet
Ikke-residente husholdningers udgifter til forbrug inden for det økonomiske område
Ikke-residente husholdningers udgifter til forbrug inden for det økonomiske område
148
Ikke-residente husholdningers udgifter til forbrug inden for det økonomiske område
UDGIFTER TIL INDIVIDUELT FORBRUG FOR SÅ VIDT ANGÅR NON-PROFIT INSTITUTIONER RETTET MOD HUSHOLDNINGER
BOLIG
Bolig
Bolig [COPNI 01.0.0]
149
Bolig
SUNDHEDSVÆSEN
Sundhedsvæsen
Sundhedsvæsen [COPNI 02.1.1 til 02.6.0]
150
Sundhedsvæsen
FRITID OG KULTUR
Fritid og kultur
Fritid og kultur [COPNI 03.1.0 og 03.2.0]
151
Fritid og kultur
UNDERVISNING
Undervisning
Undervisning [COPNI 04.1.0 til 04.7.0]
152
Undervisning
SOCIAL BESKYTTELSE
Social beskyttelse
Social beskyttelse [COPNI 05.1.0 og 05.2.0]
153
Social beskyttelse
ANDRE TJENESTEYDELSER
Andre tjenesteydelser
Andre tjenesteydelser [COPNI 06.0.0 til 09.2.0]
154
Andre tjenesteydelser
OFFENTLIG FORVALTNING OG SERVICES UDGIFTER TIL INDIVIDUELT FORBRUG
BOLIG
Bolig
Bolig
155
Bolig
SUNDHEDSVÆSEN
Sundhedsydelser og refusioner
Medicinske produkter, apparater og medicinsk udstyr
156
Farmaceutiske produkter
157
Andre medicinske produkter
158
Medicinske apparater og medicinsk udstyr
Sundhedstjenester
159
Ambulant lægebehandling
160
Ambulant tandbehandling
161
Ambulante paramedicinske tjenesteydelser
162
Hospitalers tjenesteydelser
Produktion af sundhedstjenester
Aflønning af ansatte
163
Læger
164
Sygeplejersker og andet medicinsk personale
165
Ikke-medicinsk personale
Forbrug i produktionen
166
Farmaceutiske produkter
167
Andre medicinske produkter
168
Medicinske apparater og medicinsk udstyr
169
Forbrug i produktionen i.a.n.
Bruttooverskud af produktionen
170
Bruttooverskud af produktionen
Nettoproduktionsskatter
171
Nettoproduktionsskatter
Salgsindtægter
172
Salgsindtægter
FRITID OG KULTUR
Fritid og kultur
Fritid og kultur
173
Fritid og kultur
UNDERVISNING
Undervisningsydelser og -refusioner
Undervisningsydelser og -refusioner
174
Undervisningsydelser og -refusioner
Produktion af undervisningstjenester
Aflønning af ansatte
175
Førskoleundervisning og primærundervisning
176
Sekundærundervisning
177
Undervisning på niveauet mellem sekundær- og tertiærundervisning
178
Tertiærundervisning
Forbrug i produktionen
179
Forbrug i produktionen
Bruttooverskud af produktionen
180
Bruttooverskud af produktionen
Nettoproduktionsskatter
181
Nettoproduktionsskatter
Salgsindtægter
182
Salgsindtægter
SOCIAL BESKYTTELSE
Social beskyttelse
Social beskyttelse
183
Social beskyttelse
OFFENTLIG FORVALTNING OG SERVICES UDGIFTER TIL KOLLEKTIVT FORBRUG
KOLLEKTIVE TJENESTEYDELSER
Kollektive tjenesteydelser
Aflønning af ansatte
184
Aflønning af ansatte (kollektive tjenesteydelser i forbindelse med forsvaret)
185
Aflønning af ansatte (kollektive tjenesteydelser bortset fra forsvaret)
Forbrug i produktionen
186
Forbrug i produktionen (kollektive tjenesteydelser i forbindelse med forsvaret)
187
Forbrug i produktionen (kollektive tjenesteydelser bortset fra forsvaret)
Bruttooverskud af produktionen
188
Bruttooverskud af produktionen
Nettoproduktionsskatter
189
Nettoproduktionsskatter
Salgsindtægter
190
Salgsindtægter
UDGIFTER TIL FASTE BRUTTOINVESTERINGER
MASKINER OG UDSTYR
Metalprodukter og udstyr
Færdige metalprodukter, undtagen maskiner og udstyr [CPA 28.11 til 28.75]
191
Færdige metalprodukter, undtagen maskiner og udstyr
Maskiner til generelle formål [CPA 29.11 til 29.24]
192
Motorer og turbiner, pumper og kompressorer
193
Andre maskiner til generelle formål
Maskiner til særlige formål [CPA 29.31 til 29.72]
194
Landbrugs- og skovbrugsmaskiner
195
Maskinværktøj
196
Maskiner til metalforarbejdning, udvindingsindustrien samt bygge- og anlægssektoren
197
Maskiner til nærings- og nydelsesmiddelindustrien
198
Maskiner til fremstilling af tekstiler, beklædningsartikler og lædervarer
199
Andre maskiner til særlige formål
Elektrisk og optisk udstyr [CPA 30.01 til 33.50]
200
Kontormaskiner
201
Edb-maskiner og andet edb-udstyr
202
Elektriske maskiner og apparater
203
Telemateriel
204
Medicinske instrumenter, præcisionsinstrumenter og optiske instrumenter, ure
Andre færdigvarer i.a.n. [CPA 36.11 til 36.63]
205
Andre færdigvarer i.a.n.
Transportmidler
Vejtransportmidler [CPA 34.10 til 34.30 og 35.41 til 35.50]
206
Motorkøretøjer, påhængsvogne og sættevogne
207
Andre vejtransportmidler
Andre transportmidler [CPA 35.11 til 35.30]
208
Skibe, både, dampere, bugserbåde, flydende platforme, boreplatforme
209
Lokomotiver og andet rullende materiel
210
Luftfartøjer, helikoptere og andet luftfartsudstyr
BYGGE- OG ANLÆGSVIRKSOMHED
Beboelsesejendomme
En- og tofamilieshuse [CPA hovedgruppe 45]
211
En- og tofamilieshuse
Flerfamilieshuse [CPA hovedgruppe 45]
212
Flerfamilieshuse
Ikke-beboelsesejendomme
Landbrugsbygninger [CPA hovedgruppe 45]
213
Landbrugsbygninger
Industri- og lagerbygninger [CPA hovedgruppe 45]
214
Industri- og lagerbygninger
Forretningsejendomme [CPA hovedgruppe 45]
215
Forretningsejendomme
Andre ikke-beboelsesejendomme [CPA hovedgruppe 45]
216
Andre ikke-beboelsesejendomme
Anlægsarbejder
Transportinfrastrukturer [CPA hovedgruppe 45]
217
Transportinfrastrukturer
Rørledninger, kommunikations- og elledninger [CPA hovedgruppe 45]
218
Rørledninger, kommunikations- og elledninger
Andre anlægsarbejder [CPA hovedgruppe 45]
219
Andre anlægsarbejder
ANDRE PRODUKTER
Andre produkter
Produkter fra landbrug, skovbrug, fiskeri og akvakultur [CPA hovedgruppe 01, 02 og 05]
220
Produkter fra landbrug, skovbrug, fiskeri og akvakultur
Software [CPA 72.20]
221
Software
Andre produkter i.a.n. [CPA i.a.n.]
222
Andre produkter i.a.n.
LAGERÆNDRINGER OG ANSKAFFELSER MINUS AFHÆNDELSER AF VÆRDIGENSTANDE
LAGERÆNDRINGER
Lagerændringer
Lagerændringer
223
Lagerændringer
ANSKAFFELSER MINUS AFHÆNDELSER AF VÆRDIGENSTANDE
Anskaffelser minus afhændelser af værdigenstande
Anskaffelser minus afhændelser af værdigenstande
224
Anskaffelser minus afhændelser af værdigenstande
EKSPORT- OG IMPORTBALANCE
EKSPORT AF VARER OG TJENESTEYDELSER
Eksport af varer
Eksport af varer til EU og EU's institutioner
225
Eksport af varer til EU-lande
226
Eksport af varer til EU's institutioner
Eksport af varer til tredjelande og internationale organisationer
227
Eksport af varer til tredjelande og internationale organisationer
Eksport af tjenesteydelser
Eksport af tjenesteydelser til EU og EU's institutioner
228
Eksport af tjenesteydelser til EU-lande
229
Eksport af tjenesteydelser til EU's institutioner
Eksport af tjenesteydelser til tredjelande og internationale organisationer
230
Eksport af tjenesteydelser til tredjelande og internationale organisationer
IMPORT AF VARER OG TJENESTEYDELSER
Import af varer
Import af varer fra EU og EU's institutioner
231
Import af varer fra EU-lande
232
Import af varer fra EU's institutioner
Import af varer fra tredjelande og internationale organisationer
233
Import af varer fra tredjelande og internationale organisationer
Import af tjenesteydelser
Import af tjenesteydelser fra EU og EU's institutioner
234
Import af tjenesteydelser fra EU-lande
235
Import af tjenesteydelser fra EU's institutioner
Import af tjenesteydelser fra tredjelande og internationale organisationer
236
Import af tjenesteydelser fra tredjelande og internationale organisationer

Summary:
Købekraftpariteter
Købekraftpariteter
Købekraftpariteter (KKP’er) (*) er en metode til måling af prisforskelle mellem lande. Den Europæiske Union (EU) har aftalt regler for beregning af disse i de nationale statistiske institutter og i Eurostat, EU’s statistiske kontor. Disse regler sigter mod at forbedre kvaliteten og sammenligneligheden af de indsamlede og beregnede data.
DOKUMENT
                  
Europa-Parlamentets og Rådets forordning (EF) nr. 1445/2007 af 11. december 2007 om fælles regler for indberetning af basisoplysninger om købekraftpariteter og for beregningen og offentliggørelsen heraf
RESUMÉ
                  
Købekraftpariteter (KKP’er) (*) er en metode til måling af prisforskelle mellem lande. Den Europæiske Union (EU) har aftalt regler for beregning af disse i de nationale statistiske institutter og i Eurostat, EU’s statistiske kontor. Disse regler sigter mod at forbedre kvaliteten og sammenligneligheden af de indsamlede og beregnede data.
HVAD ER FORMÅLET MED DENNE FORORDNING?
                     
Den fastlægger reglerne for udvikling, udarbejdelse og beregning af KKP’er og ansvarsområderne for de forskellige involverede parter.
HOVEDPUNKTER
Roller og ansvarsområder
Eurostat beregner KKP’er hvert kalenderår. Opgaverne omfatter:
koordination af indberetning af basisoplysninger
indsamling af oplysninger fra EU-landene til beregning af KKP’er
beregning og offentliggørelse af KKP’er
udvikling af og oplysning om metodologi i samråd med EU-landene.
EU-landene skal:
følge proceduren for indsamling af basisdata, som er fastsat i forordningen
certificere de undersøgelsesresultater, som de har ansvaret for, når datavalideringen er gennemført
godkende dataindsamlingsmetodologien og foretage en sandsynlighedskontrol af de data, der leveres af Eurostat.
Kvalitetskontrol
Hvert land skal føre fortegnelser over, hvordan de har gennemført denne forordning. Deres KKP-proces skal vurderes mindst hvert sjette år.
Offentliggjorte resultater
Resultaterne offentliggøres af Eurostat ikke senere end tre år efter udgangen af referenceåret. De omfatter som minimum følgende:
KKP’er på bruttonationalprodukt-niveau (BNP)
KKP’er for private husholdningers udgifter til konsum og det faktiske individuelle konsum (*)
prisniveauindekser (*) i forhold til EU-gennemsnittet
BNP, private husholdningers udgifter til konsum og det faktiske individuelle konsum samt tallene pr. indbygger i købekraftstandarder (*).
Brug af KKP’er
KKP’er anvendes til at beregne:
de beløb, der skal tildeles af EU’s struktur- og investeringsfonde, nationalt BNP pr. indbygger deflateret med KKP’er anvendes til at udarbejde listen over regioner, der er berettigede til støtte fra strukturfondene, samt til at fastlægge, hvor mange midler der skal tildeles til den enkelte region
de justeringskoefficienter, der skal anvendes på EU-tjenestemænds og andre EU-ansattes lønninger og pensioner i overensstemmelse med vedtægten for tjenestemænd og om ansættelsesvilkårene for de øvrige ansatte i Det Europæiske Økonomiske Fællesskab og Det Europæiske Atomenergifællesskab.
Tilgængeligt tilskud
Da KKP’er grundlæggende er internationale statistikker og kun har begrænsede nationale anvendelsesformål, giver Eurostat et økonomisk bidrag, som dækker op til 70 % af udgifterne i de EU-lande, som er tilskudsberettigede i henhold til reglerne om tilskud (forordning (EF, Euratom) nr. 1605/2002 - EU’s finansforordning).
HVORNÅR GÆLDER FORORDNINGEN FRA?
                     
Fra 9. januar 2008.
For yderligere oplysninger henvises til:
købekraftpariteter: oversigt på Eurostats websted
købekraftpariteter: illustrerede statistikker på Eurostats websted.
VIGTIGE BEGREBER
(*) Købekraftpariteter (KKP): indikatorer for prisniveauforskelle mellem lande. De giver en direkte sammenligning af, hvor mange enheder af en valuta der skal bruges for at anskaffe en given mængde varer eller tjenesteydelser i forskellige lande.
(*) Husholdningers udgifter til konsum: udgifter, som residente husholdninger har haft til konsum af varer eller tjenesteydelser.
(*) Det faktiske individuelle konsum: den samlede værdi af udgifterne til individuelt konsum for husholdninger, non-profit institutioner rettet mod husholdninger og den samlede offentlige sektor. Et mål for de individuelle varer og tjenesteydelser, som husholdningerne faktisk forbruger, i modsætning til, hvad de faktisk køber.
(*) Prisniveauindekser: forholdene mellem KKP’er og valutakurser. De giver et mål for forskellene i prisniveauer mellem lande ved at angive antallet af enheder i den fælles valuta, der skal bruges for at kunne købe den samme mængde af det aggregerede niveau eller den analytiske kategori i hvert land.
(*) Købekraftstandard: en kunstig fælles valuta, som nationale regnskabsaggregater (f.eks. samlet forbrug, samlet investering) udtrykkes i, når de justeres for forskelle i prisniveau vha. KKP’er. Dette gør det muligt at sammenligne resultater.
REFERENCER
Dokument
Ikrafttrædelsesdato
Gennemførelsesdato i medlemsstaterne
Den Europæiske Unions Tidende
Forordning (EF) nr. 1445/2007
9.1.2008
-
EUT L 336, 20.12.2007, s. 1-24
Ændringsretsakt(er)
Ikrafttrædelsesdato
Gennemførelsesdato i medlemsstaterne
Den Europæiske Unions Tidende
Forordning (EU) nr. 193/2011
21.3.2011
-
EUT L 56, 1.3.2011, s. 1-2
Forordning (EU) 2015/1163
5.8.2015
-
EUT L 188, 16.7.2015, s. 6-27
seneste ajourføring 13.08.2015